***OBRAZLOŽENJE OPĆEG DIJELA FINANCIJSKOG PLANA***

***Trgovački sud u Splitu***

***Uvod***

Trgovački sud u Splitu na dan 31. kolovoza 2022. ima 78 zaposlenika:

-15 sudaca

- 59 službenika

- 4 namještenika.

Trgovački sud u Splitu pripada razdjelu 109 Ministarstvo pravosuđa i uprave glava 70 Trgovački sudovi (oznaka **10970**). RKP Trgovačkog suda je **3566**.

Izrada prijedloga financijskog plana proračunskog korisnika temelji se na Zakonu o proračunu (NN 144/21), Pravilniku o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20) i Pravilniku o proračunskim klasifikacijama (NN 26/10, 120/13 i 1/20).

Temeljem uputa Ministarstva financija za izradu prijedloga Državnog proračuna Republike Hrvatske za razdoblje 2023.-2025. godinu i limita koje je odredilo Ministarstvo pravosuđa i uprave, Trgovački sud u Splitu izrađuje prijedlog financijskog plana koji sadrži:

1. OPĆI DIO FINANCIJSKOG PLANA

Element:

* Sažetak Računa prihoda i rashoda
* Sažetak Računa financiranja

Opis elementa:

* + prihodi poslovanja i prihodi od prodaje nefinancijske imovine, rashodi poslovanja i rashodi za nabavu nefinancijske imovine
  + primici od financijske imovine i zaduživanja i izdaci za financijsku imovinu i otplate zajmova
  + ako ukupni prihodi i primici nisu jednaki ukupnim rashodima i izdacima, financijski plan sadrži i prijenos sredstava iz prethodne godine (donos) i prijenos sredstava u slijedeću godinu (odnos)

Element:

* Račun prihoda i rashoda

Opis elementa:

* + prihodi i rashodi iskazani prema izvorima financiranja i ekonomskoj klasifikaciji
  + rashodi iskazani prema izvorima financiranja
  + rashodi iskazani prema funkcijskoj klasifikaciji

Element:

* Račun financiranja

Opis elementa:

* + primici od financijske imovine i zaduživanja i izdaci za financijsku imovinu i otplate zajmova prema izvorima financiranja i ekonomskoj klasifikaciji

1. POSEBNI DIO FINANCIJSKOG PLANA

Element:

* Plan rashoda i izdataka proračunskih korisnika

Opis elementa:

* + rashodi i izdaci iskazani po izvorima financiranja i ekonomskoj klasifikaciji, raspoređeni u programe koji se sastoje od aktivnosti i projekata

1. OBRAZLOŽENJE FINANCIJSKOG PLANA

Element:

* Obrazloženje općeg dijela financijskog plana

Opis elementa:

* + obrazloženje prihoda i primitaka, rashoda i izdataka
  + obrazloženje prijenosa sredstava iz prethodne i u slijedeću godinu
  + prikaz stanja ukupnih i dospjelih obveza

Element:

* Obrazloženje posebnog dijela financijskog plana

Opis elementa:

* + obrazloženja programa koji se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada

Prijedlog financijskog plana Trgovačkog suda u Splitu za razdoblje 2023.-2025. sastoji se od plana za proračunsku godinu i projekcija za slijedeće dvije godine.

Prihodi i rashodi u financijskom planu proračunskog korisnika iskazuju se isključivo po gotovinskom načelu.

1. *Sažetak djelokruga rada Trgovačkog suda u Splitu*

Trgovački sud u Splitu je specijaliziran sud, koji prema Zakonu o sudovima (NN 28/13-60/22)

1. odlučuje u parničnim i izvanparničnim stvarima kada je to propisano posebnim zakonom,  
   2. postupa u registarskim stvarima i vodi sudske registre,  
   3. odlučuje o prijedlozima u svezi s osnivanjem, radom i prestankom trgovačkog društva,  
   4. odlučuje o prijedlozima za otvaranje stečajnog postupka i provodi predstečajne i stečajne postupke,  
   5. odlučuje o upisima u upisnik brodova i jahti u onim stvarima koje su Pomorskim zakonikom stavljene u nadležnost trgovačkog suda, ograničenju odgovornosti brodara, prigovorima protiv konačne diobene osnove za likvidaciju zajedničke havarije, ako zakonom za pojedinu vrstu predmeta nije drukčije određeno,  
   6. provodi postupak priznanja inozemnih sudskih odluka, kao i arbitražnih odluka u trgovačkim sporovima,  
   7. provodi osiguranje dokaza za postupke za koje su inače nadležni,  
   8. određuju mjere osiguranja u postupcima i povodom postupaka u kojima su inače nadležni,  
   9. obavlja poslove međunarodne pravne pomoći u izvođenju dokaza u trgovačkim stvarima,  
   10. obavlja i druge poslove određene zakonom.
2. ***Prihodi i primici***

Prihodi se priznaju u izvještajnom razdoblju u kojem su postali raspoloživi i pod uvjetom da se mogu izmjeriti.

Izvori financiranja:

-11 - opći prihodi i primici (račun 671)-99,94% ukupnog prihoda 2023.

-31 - vlastiti prihodi (račun 661)-0,051% ukupnog prihoda 2023.

-43 – ostali prihodi za posebne namjene (račun 652) – 0,009 ukupnog prihoda 2023.

*Plan prihoda i primitaka*

|  |  |  |  |
| --- | --- | --- | --- |
| **VRSTA PRIHODA** | **PRIJEDLOG PRORAČUNA ZA 2023**  **U EUR-ima** | **PROJEKCIJA PRORAČUNA ZA 2024.U EUR-IMA** | **PROJEKCIJA PRORAČUNA ZA 2025.U EUR-IMA** |
|
| **OPĆI PRIHODI I PRIMICI** | **1.546.727** | **1.631.477** | **1.628.155** |
| **VLASTITI PRIHODI** | **796** | **796** | **796** |
| **OSTALI PRIHODI ZA POSEBNE NAMJENE** | **133** | **133** | **133** |
| **UKUPNO** | **1.547.656** | **1.632.406** | **1.629.084** |

Opći prihodi i primici obuhvaćaju prihode koje ostvarujemo iz nadležnog proračuna za financiranje redovne djelatnosti – vođenje sudskih postupaka iz nadležnosti trgovačkihsudova ( A 639000).

Vlastiti prihodi odnose se na prihode od fotokopiranja i najam prostora za postavljanje samouslužnog aparata. Planiramo ostvariti vlastite prihode 2023. od 796 EUR, projekcija 2024.i 2025.je ista i iznosi 796 EUR. Navedeni prihodi se uplaćuju u državni proračun najmanje jednom godišnje, te se koriste za podmirenje materijalnih rashoda prema odobrenom financijskom planu nadležnog ministarstva. Planirali smo podmiriti slijedeće materijalne rashode: uredski materijal i ostali materijalni rashodi, usluge tekućeg i investicijskog održavanja, zakupnine i najamnine, reprezentacija i ostali nespomenuti rashodi poslovanja.

Ostali prihodi za posebne namjene odnose se na kamate ostvarene od sredstava koja se vode na računima sudova. Planirali smo od ostvarenih prihoda podmiriti usluge telefona, pošte i prijevoza. U 2022.godini uplaćeno je od 300.961,87 HRK ostalih prihoda za posebne namjene. Planiramo do kraja ove godine sredstva povući iz proračuna te ih koristiti za tekuće i investicijsko održavanje.

1. ***Rashodi i izdaci***

*Plan rashoda i izdataka*

|  |  |  |  |  |
| --- | --- | --- | --- | --- |
| **VRSTA RASHODA** | | **PRIJEDLOG PRORAČUNA ZA 2023**  **U EUR-ima** | **PROJEKCIJA PRORAČUNA ZA 2024.U EUR-IMA** | **PROJEKCIJA PRORAČUNA ZA 2025.U EUR-IMA** |
|
| **31** | **RASHODI ZA ZAPOSLENE** | **1.357.091** | **1.421.217** | **1.433.539** |
| **32** | **MATERIJALNI RASHODI** | **183.313** | **203.784** | **188.028** |
| **34** | **FINANCIJSKI RASHODI** | **1.248** | **1.117** | **980** |
| **42** | **RASHODI ZA NABAVU PROIZVEDENE DUGOTRAJNE IMOVINE** | **4.013** | **4.144** | **4.281** |
| **45** | **RASHODI ZA DODATNA ULAGANJA NA NEFINANCIJSKOJ IMOVINI** | **1.062** | **1.215** | **1.327** |
| **IZVOR FINANC.11** | | **1.546.727** | **1.631.475** | **1.628.156** |
| **32** | **MATERIJALNI RASHODI** | **796** | **796** | **796** |
|  | **IZVOR FINANC.31** | **796** | **796** | **796** |
| **32** | **MATERIJALNI RASHODI** | **133** | **133** | **133** |
| **IZVOR FINANC.43** | | **133** | **133** | **133** |
| **UKUPNO** | | **1.547.656** | **1.632.406** | **1.629.084** |

Rashodi za zaposlene i ostale rashode za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaćama sudaca i drugih pravosudnih dužnosnika, Uredbi o nazivima radnih mjesta i koeficijenata složenosti poslova u državnoj službi, Kolektivnim ugovorom za državne službenike i namještenike. U izračun za plaće uključena su nova zapošljavanja sukladno odobrenju nadležnog ministarstva.

Očekuje se digitalizacija (skeniranje) zbirke isprava Sudskog registra, pa će se u tom slučaju ukazati potreba za prekovremenim radom ( ovaj sud ima veliki broj zbirki isprava cca 40.000). Planirana su sredstva i za dodatna ulaganja na građevinskim objektima, koja se izvode izvan radnog vremena i subotom, te radi kontrole i nadgledanja rada izvođača javlja se potreba za prekovremenim radom službenika i namještenika. Iz naprijed navedenih razloga za razdoblje 2023-2025. planirali smo sredstva za prekovremeni rad. Ostali rashodi za zaposlene i naknade za prijevoz na posao i s posla planirali smo prema stvarnim potrebama sukladno Kolektivnim ugovorom za državne službenike i namještenike. Prema Zaključku u vezi s izmjenom Pravilnika o porezu na dohodak (NN br.140/22.) najavljena su povećanja neoporezivih primitaka kao što su dar djetetu do 15 godina starosti i prigodne nagrade, no mi smo obračun ostalih rashoda za zaposlene izračunali prema trenutno važećim iznosima. Planirana sredstva za 2023.iznose 45.125,75 EUR.

Naknade za prijevoz na posao i s posla planirali smo prema stvarnim potrebama sukladno Kolektivnim ugovorom za državne službenike i namještenike. Od materijalnih izdataka najveći iznosi iskazuju se na poziciji 3231 – poštanske usluge. Ugovor o opskrbi el.energije sklopljen je u 2022.godini, nepovoljniji je od prethodnog, odnosno došlo je do poskupljenja cijena usluge. Ukupno smo planirali sredstva na poziciji 323 - Rashodi za usluge u iznosu od 77.642,84 EUR.

Plan rashoda i izdataka

Prilikom izrade financijskog plana, sukladno uputama nadležnog Ministarstva, korišteni su slijedeći limiti za materijalne i financijske rashode (izvor financiranja 11):

|  |  |  |  |  |
| --- | --- | --- | --- | --- |
| **Red.br.** | **TRGOVAČKI SUD** | **2023.** | **2024.** | **2025.** |
| **LIMIT EURO** | **LIMIT EURO** | **LIMIT EURO** |
| 1. | SPLIT | 1.546.724,93 | 1.631.475,08 | 1.628.155,95 |

Obrazloženje plana proračuna dostavljamo u privitku (tabela-obrazloženje).

1. ***Prijenos sredstava iz prethodne i u sljedeću godinu***

Kod vlastitih izvora financiranja rashodi se financiraju iz prihoda koji se ostvare tijekom tekuće godine, ali i prenesenog stanja na računu („donos“). Krajem 2022. godine ostat će određeno stanje na računu koje se prenosi u sljedeću 2023. godinu („odnos“). Planirani donos / odnos za izvor financiranja 31 iznosi 13,27 EUR-a za razdoblje 2023-2025. (isti iznos za sve tri godine).

|  |  |  |  |  |
| --- | --- | --- | --- | --- |
| 1. ***Ukupne i dospjele obveze***   Stanje obveza Trgovačkog suda u Splitu | |  |  |  |
|  | Ukupne obveze HRK | Ukupne obveze EUR | Dospjele obveze HRK | Dospjele obveze EUR |
| Stanje obveza na dan 31.12.2021. | 87.944.912,42 | 87.944.912,42 | 0,00 | 0,00 |
| Stanje obveza na dan 30.06.2022. | 105.473.317,71 | 10.573.317,71 | 0,00 | 0,00 |

Trgovački sud u Splitu zaključio je ugovor o financijskom leasingu automobila broj 1061518 OTP Leasing d.d. iz Zagreba. Ministar financija dao je suglasnost Ministarstvu pravosuđa i uprave za Trgovački sud u Splitu za razdoblje od 2022.-2026., te za 3 rate u  2021.godini.

U financijskom planu za 2023.-2025. godinu, vezano za nabavu osobnog automobila, planirali smo kako slijedi:

|  |  |  |  |
| --- | --- | --- | --- |
| GODINA | SKUPINA RAČUNA | | UKUPNO  HRK |
| 3427  (kamate)  HRK | 4231  (glavnica)  HRK |
| 2023. | 3.403,49 | 24.238,63 | 27.642,12 |
| 2024. | 2.415,96 | 25.226,16 | 27.642,12 |
| 2025. | 1.388,22 | 26.253,90 | 27.642,12 |
| UKUPNO | 7.207,67 | 75.718,69 | 82.926,36 |
|  |  |  |  |
|  |  |  |  |
| GODINA | SKUPINA RAČUNA | | UKUPNO  EUR |
| 3427  (kamate)  EUR | 4231  (glavnica)  EUR |
| 2023. | 451,72 | 3.217,02 | 3.668,74 |
| 2024. | 320,65 | 3.348,09 | 3.668,74 |
| 2025. | 184,25 | 3.484,49 | 3.668,74 |
| UKUPNO | 956,62 | 10.049,60 | 11.006,22 |

U Splitu, 22. rujna 2022.

PREDSJEDNICA SUDA

Franka Buzov